CELEX: 31990D0373
Language: hr
Date: 1990-05-29 00:00:00
Title: 90/373/EEZ: Odluka Vijeća od 29. svibnja 1990. o sklapanju Sporazuma o osnivanju Zajedničkog fonda za proizvode

11/Sv. 110
            
            
               HR
            
            
               Službeni list Europske unije
            
            
               53
            
         31990D0373
   
               L 182/1
            
            
               SLUŽBENI LIST EUROPSKE UNIJE
            
         ODLUKA VIJEĆA
   od 29. svibnja 1990.
   o sklapanju Sporazuma o osnivanju Zajedničkog fonda za proizvode
   (90/373/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegov članak 113.,
   uzimajući u obzir prijedlog Komisije,
   budući da se Sporazum o osnivanju Zajedničkog robnog fonda odnosi na pitanja u nadležnosti država članica kao i na pitanja obuhvaćena zajedničkom trgovačkom politikom;
   budući da su Sporazum potpisali Zajednica i njezine države članice;
   budući da su države članice već dovršile postupke ratifikacije, prihvata ili odobrenja predviđene u članku 54. Sporazuma;
   budući da je važno da i Zajednica odobri Sporazum koji je položen kod glavnog tajnika Organizacije Ujedinjenih naroda,
   ODLUČILO JE:
   Članak 1.
   Sporazum o osnivanju Zajedničkog robnog fonda odobrava se u ime Zajednice.
   Zajednica polaže ispravu o odobrenju Sporazuma kod glavnog tajnika Ujedinjenih naroda.
   Tekst Sporazuma priložen je ovoj Odluci.
   Članak 2.
   Predsjednika Vijeća ovlašćuje se odrediti osobu ovlaštenu za polaganje isprave o odobrenju u ime Zajednice.
   Članak 3.
   Ova se Odluka objavljuje u Službenom listu Europskih zajednica.
   
      Sastavljeno u Bruxellesu 29. svibnja 1990.
      
         
            Za Vijeće
         
         
            Predsjednik
         
         M. GEOGHEGAN-QUINN